**JINA: …………………………………….……………NAMBARI YA USAJILI ………..…...DARASA…………**

**KISWAHILI KIDATO CHA TATU**

**MJARABU WA KUFUNGA MUHULA**

**MUHULA WA PILI - 2017.**

***Maagizo:- Jibu maswali yote.***

**UFAHAMU: (ALAMA 20).**

**URAFIKI BAINA YA BINADAMU NA MBWA**

Hapo kale, Chui katika mawindo yake alifikiwa na mkasa. Alinaswa katika mtego mfano wa tundu. Alijaribu kunguruma, kulia na kurukaruka mle ndani akijaribu kujitanzua mtegoni. Lakini jitihada zake hazikufua dafu.

 Akiwa karibu kukata tama, Binadamu alipita alipokuwa Chui. Chui alipomwona, aliingiwa na furaha na kumnasihi, ‘Ndugu, samahani. Nakumomba unifae kwa jua, name nitakufaa wakati wa mvua. Tafadhali nifungulie mlango wa mtego huu.’ Binadamu kusikia haya, alishtuka na kuuliza, ‘Wewe kweli utanifaa au ni kuniangamiza kwa kunila? La, hasha!nachelea kuwa ukitoka mtegoni utanigeuza kitoweo chako. Mimi si kaa kujipa makaa’. Yule Chui aliendelea kulia na kuhangaika akijaribu kujiokoa. Binadamu akashikwa na huruma. Bila kutafakari alilokuwa akilifanya, akamfungulia Chui. Chui naye akatoka kwa kishindo na mara moja kurukia binadamu kwa kucha na meno yake makali. Akamcheka kwa kupata windo akisema, ‘Kwa kweli, sijawahi kukutana na binadamu bunga kama wewe. Nitakuachilia vipi ilhali sijakul kwa siku tatu sasa?’

 Wazo lilimjia binadamu mara moja baada ya kuona kuwa Chui alipapaia kumla. Alimnasihi akisema, ‘Ndugu, ingekuwa jambo la busara kama tungeenda mbele. Tukikutana na viumbe watatu wa kwanza tutawauliza uamuzi wao baada ya kuwapa kisa hiki. Wakiamua niwe mlo wako, hewala! Sina upinzani.’ Basi mkataba ukaafikiwa.

 Wakachukua unyounyo. Kwanza ulikuwa Mchungwa. Binadamu akauuliza, ‘Anayekutendea vyema, ni haki kumlipa kwa mabaya? Mchungwa ukajibu, ‘Si haki, kumlipa mwenzio kwa mabaya baada ya kukutenda mema. Hata hivyo, ninyi binadamu mwastahili malipo haya. Bwana Chui, Binadamu ni kiumbe asiye fadhila. Mimi huwapa matunda yangu ambayo hurutubisha miili yao,. Mengine hutengenezwa vinywaji vya kukatia kiu wakati wa joto. Jua kali linapochomoza, binadamu huja chini ya kivuli changu na kubarizi. Mimi huipamba nchi yake kwa rangi nzuri ya kijani kibichi. Licha ya wema huu, mwishoni binadamu huchukua shoka, kunikatakata na kunifanya kuni za kumpikia au kunichoma makaa. Naangamia kidhalimu. Hii kwili ni haki? Sina chembe cha huruma kwa Binadamu; katili wa viumbe vyote.’

 Chui alifurahi kusikia haya. Akamuuliza Binadamu, ‘Je una la kusema?’ binadamu akasema hana lolote. Wakaendelea mbele na wakakutana na Ng’ombe. Binadamu akamuuliza, ‘Je, mtu akikutendea fadhila, ni haki kumlipa kwa mabaya?’

 Ili awe na uhakika katika jibu lake. Ng’ombe akauliza, ‘Kumezidi nini?’ Binadamu akamhadithia kisa baina yake na Chui. Ng’ombe akasema, ‘Si haki kumlipa mwenzio kwa mabaya iwapo amekutendea mema.’ Kisha akamzomea Binadamu akisema, ‘Hata hivyo, ninyi binadamu hamstahili kutendewa wema hata chembe. Mimi nimewatendea Binadamu mema mengi. Lakini fadhila yao ni kama ya punda. Nawapa maziwa wanayotumia kuwalisha wana wachanga wao na kuyatumia kupikia vinywaji na vyakula mbalimbali. Wao hunyakua yote hata bila kuwabakizia wanangu. Kwani maziwa ya mama huwa ya nini kama si kulisha wanawe? Baadaye namsaidia kukokota vigari vya mizigo na jembe la kulimia. Kinyesi changu kinampa mbolea. Lakini badala ya kulipa kwa wema, yeye hunidhulumu ajabu. Hakomi kunitandika bakora. Mwili wangu umekuwa sugu. Haridhiki na hayo. Mwishoni hunichinja, akanichemsha au kuichoma na kuila nyama yangu. Je, hii ndiyo haki? Kweli usilalamike kwani pia wewe binadamu hutumia falsafa ya kigumba kwa wengine kitamu, ilhali kwako ni kichungu! Ng’ombe akamwambia Binadamu, ‘Haya jifunge kibwebwe. Yaliyokupata ndiyo unayostahili!’

 Binadamu alihuzunika sana. Lakini hakukata tama. Wakazidi kwenda mbele na kukutana na kiumbe wa tatu na wa mwisho. Nani huyo? Bwana Mbwa. Binadamu alimwelezea kisa chote baina yake na Chui kama alivyowaelezea Mchungwa na Ng’ombe. Mbwa akatikisakichwa kuonyesha hakuelewa. Kisha akasema, ‘Mambo haya yenu yananikanganya sana na wala siyaelewi katu. Siwezi kutoa uamuzi mwema iwapo sijaliona tundu lenyewe.’

 Wakachukuana wote watatu hadi penye tundu. Binadamu akarudia kumwelezea kisa. Mbwa akajitia purukushani kuwa haelewi. ‘Sielewi mambo yalikuwaje. Nani kati yenu alikuwa ndani, wewe au Chui?’ Chui ndiye niliyekuwa ndani ya tundu’. Mbwa akamjibu, ‘Tafadhali yahe tuliza hasira. Ninachotaka ni kuelewa ili ninapotoa uamuzi, uwe wa busara. Lakini bado sielewi vipi ulivyoingia katika tundu hili. Naliona dogo sana’.

 Kusikia haya, Chui akaamua aigize kwa kujitoma mle ndani. Mbwa akamjibu, “Shaabash! Nimeelewa kila kitu. Iwapo wewe hulipa wema kwa mabaya, naona ni vyema uendelee kulilia humo ndani hadi atakapokuja mwingine akutoe. Binadamu twende zetu tumwache huyu nduli afie pale.’

 Chui alikasirika sana. Tangu siku hiyo akaapa kuwa akitoka mtegoni, Binadamu na Mbwa wataona cha mtema kuni. Huo ukawa ndio mwanzo wa uadui baina ya Chui, Binadamu pamokja na Mbwa. Noa Mbwa na Binadamu wakawa marafiki wa chanda na pete, wanotembea pamoja ili kujihami dhidi ya uvamizi wa Chui.

**MASWALI**:

1. Chui alikuwa katika hali gani alopomwona binadamu kwa mara ya kwanza? (alama 2)
2. (a) Ni tendo gani alilolifanya binadamu ambalo alijutia baadaye? (alama 2)
3. Kwa nini alijutia? (alama 2)
4. Kulingana na hadithi hii:-

1. Mchangwa una faida gani kwa mwanadamu. (alama 4)
2. Ngombe anamnufaisha vipi binadamu? (alama 4)
3. Hadithi hii ni ya aina gani? (alama1)
4. Ni mafunzo gani yanapatikana katika hadithi hii? (alama 2)
5. Onyesha kwa kutoa mifano vile tamthilia zifuatazo zilivyotumika.
6. Methali (alama1)
7. Misemo (alama1)
8. Eleza maana ya maneno haya kama yalivyotumika. (alama 2)
9. Baradhuli
10. Akamzomea

**B. SARUFI (ALAMA 20).**

1. Sahihisha sentensi hizi:-
2. Nilimpea mikebe hizi jana (alama1)
3. Hizi ni kikombe za kukunywa chai. (alama 1)
4. Kanusha sentensi hii:-

Kunyamaza kwake kulitunufaisha. (alama 2)

1. Andika katika usemi halisi:-

Barongo aliitwa na mama yake haraka asije akaumwa na mbwa. (alama 2)

1. Andika kinyume cha:-

Siku ya kuzaliwa huwa ya furaha kuu. (alama 2)

1. Eleza maana ya vitate hivi:-
2. Tua (alama 1)
3. Dua (alama 1)
4. Akifisha kifungu kifuatacho:-

Mzee alimwambia mwanawe njoo nikupeleke kwa babu angalau umjue mtoto alishangaa na kumuuliza je nina babu (alama 4)

1. Eleza maana ya misemo ifuatayo:-

1. Kuwa chuma. (alama 1)
2. Kumbatia chui. (alama 1)
3. Ainisha maneno katika sentensi ifuatayo

Gari lilianguka jana asubuhi (alama 4)

**C. ISIMU JAMII (ALAMA 10).**

Soma mazungumzo yafuatayo kisha ujibu maswali yanayofuata.

MAMA: Tafadhali msaidie yule nyanya kuinua kuni zake ni nzito

MOTI: Ati unasemaje Mathe?

MAMA: naomba umsaidie yule nyanya pale kuina kuni aziweke kichwani.

MOTI: acha kwani utanipea doo? Aishie

MAMA: Inuka ukamsaidie huyo mama mara moja! Atarudi amekwenda kutabawali.

MOTI: ati nimgojee amekwenda kukojoa?

MAMA: Aka! Nimesema amekwenda haja ndogo .

MOTI: Ni poa mama

**Maswali:-**

Eleza tofauti ya matumizi ya lugha baina ya Mama na Moti (alama 4)

Unafikiri Moti ana umri gani? Kwa nini? (alama 2)

Eleza sifa nne za mazungumzo ya ana kwa ana (alama 4)

**FASIHI SIMULIZI (ALAMA 20):-**

1. Eleza tofauti tano zilizopo kati ya fasihi simulizi na fasihi andishi (alama 10)
2. (i) Nyiso ni nini? (alama 2)

 (ii) Eleza sifa nne za nyiso. (alama 8)